b'\n_START_ARTICLE_\nFIDE komisija\n_START_PARAGRAPH_\nFIDE komisija\xc2\xa0\xe2\x80\x93 tai tarptautin\xc4\x97s \xc5\xa1achmat\xc5\xb3 federacijos (FIDE) valdymo organas, optimizuojantis atskirose FIDE veiklos baruose federacijos darb\xc4\x85._NEWLINE_Komisijos yra pastovios ir laikinos. Dal\xc4\xaf j\xc5\xb3 renka Generalin\xc4\x97 asambl\xc4\x97ja, o likusias sudaro prezidentas, kurias turi patvirtinti Generalin\xc4\x97 asambl\xc4\x97ja.\n_START_SECTION_\nKomisijos\n_START_PARAGRAPH_\nDalis komisij\xc5\xb3 yra renkamos, dal\xc4\xaf skiria FIDE prezidentas.\n_START_SECTION_\nRenkamos komisijos\n_START_PARAGRAPH_\nJ\xc5\xb3 narius ketveriems metams renka Generalin\xc4\x97 asambl\xc4\x97ja. Kandidatai turi b\xc5\xabti i\xc5\xa1 skirting\xc5\xb3 federacij\xc5\xb3._NEWLINE_Kandidatus \xc4\xaf komisij\xc5\xb3 narius gali si\xc5\xablyti: FIDE prezidentas, \xc5\xbdemyn\xc5\xb3 prezidentai ir \xc5\xa1achmat\xc5\xb3 federacijos._NEWLINE_Jei narys nebegali eiti pareig\xc5\xb3 j\xc4\xaf Generalin\xc4\x97 asambl\xc4\x97ja gali pakeisti kitu, o tarp sesij\xc5\xb3\xc2\xa0\xe2\x80\x93 Vykdomasis komitetas.\n_START_SECTION_\nEtikos komisija\n_START_PARAGRAPH_\nEtikos komisija privalo i\xc5\xa1tirti bet kokius kaltinimus pa\xc5\xbeeidus FIDE etikos kodeks\xc4\x85. Etikos komisij\xc4\x85 sudaro 5 nariai._NEWLINE_Jie negali b\xc5\xabti renkami daugiau, kaip dvi kadencijas i\xc5\xa1 eil\xc4\x97s. Etikos komisija savo veikloje vadovaujasi FIDE etikos kodeksu. Pagal tyrimo rezultatus pa\xc5\xbeeid\xc4\x97jams paskiriamos disciplinin\xc4\x97s nuobaudos._NEWLINE_D\xc4\x97l komisijos priimt\xc5\xb3 sprendim\xc5\xb3, Prezidento taryba gali i\xc5\xa1 kit\xc5\xb3 federacij\xc5\xb3, nei etikos komisijos nariai, sudaryti nepriklausom\xc4\x85 trij\xc5\xb3 nari\xc5\xb3 grup\xc4\x99, kuri i\xc5\xa1nagrin\xc4\x97t\xc5\xb3 motyvuot\xc4\x85 skund\xc4\x85.\n_START_SECTION_\nKonstitucin\xc4\x97 komisija\n_START_PARAGRAPH_\nKonstitucin\xc4\x97s komisijos tikslas yra per\xc5\xbei\xc5\xabr\xc4\x97ti Statuto pakeitimus ir laiduoti, kad jie atlikti, prisilaikant numatyt\xc5\xb3 statute proced\xc5\xabr\xc5\xb3. Laiduoti, kad teis\xc4\x97to FIDE statuto yra pilnai prisilaikoma._NEWLINE_Konstitucin\xc4\x99 komisij\xc4\x85 sudaro 5 nariai. \xc5\xa0i komisija renkasi ma\xc5\xbeiausiai kart\xc4\x85 per metus. I\xc5\xa1kilus b\xc5\xabtinumui, neeilin\xc4\x99 sesij\xc4\x85 gali su\xc5\xa1aukti prezidentas, ar komisijos pirmininkas.\n_START_SECTION_\nPatvirtinimo komisija\n_START_PARAGRAPH_\nPatvirtinimo komisij\xc4\x85 sudaro 3 nariai. Kandidatai \xc4\xaf narius turi tur\xc4\x97ti finansin\xc4\x97s ekspertiz\xc4\x97s patirties._NEWLINE_I\xc5\xa1rinkta komisija i\xc5\xa1 savo tarpo i\xc5\xa1sirenka komisijos pirminink\xc4\x85, kuris veikia, kaip FIDE vidinis auditorius. Pirmininkas gali vien\xc4\x85 nar\xc4\xaf paskirti komisijos sekretoriumi. Patvirtinimo komisija renkasi kiekvienais metais iki liepos 31 d., jei yra paruo\xc5\xa1ta i\xc5\xbedininko metin\xc4\x97 finansin\xc4\x97 ataskaita ir i\xc5\xa1orinio auditoriaus patikros aktas.\n_START_SECTION_\nRinkim\xc5\xb3 komisija\n_START_PARAGRAPH_\nRinkimin\xc4\x97 komisija savo darbe vadovaujasi statutu ir Rinkim\xc5\xb3 nuostatais._NEWLINE_\xc4\xae rinkimin\xc4\x99 komisij\xc4\x85 turi \xc4\xaf eiti Konstitucin\xc4\x97s komisijos pirmininkas ir po vien\xc4\x85 nar\xc4\xaf i\xc5\xa1 kiekvieno \xc5\xbeemyno. Kiekviena \xc5\xbeemyno asociacija turi savo paskutiniojoje iki Generalin\xc4\x97s asambl\xc4\x97jos sesijoje i\xc5\xa1rinkti atstov\xc4\x85 \xc4\xaf rinkimin\xc4\x99 komisij\xc4\x85 ir prie\xc5\xa1 4 m\xc4\x97nesius iki Generalin\xc4\x97s asambl\xc4\x97jos sesijos prad\xc5\xbeios apie tai prane\xc5\xa1ti FIDE sekretoriatui. Komisijos pirmininku turi b\xc5\xabti Konstitucin\xc4\x97s komisijos pirmininkas._NEWLINE_Kiekvienas kandidatas \xc4\xaf prezidentus turi teis\xc4\x99 pasiulyti savo atstov\xc4\x85 \xc4\xaf komisij\xc4\x85._NEWLINE_Rinkim\xc5\xb3 komisijos nariai negali b\xc5\xabti i\xc5\xa1rinkti, ar b\xc5\xabti pasi\xc5\xablyti \xc4\xaf bet kurias pareigas Prezidento taryboje._NEWLINE_Rinkim\xc5\xb3 komisija Generalinei asambl\xc4\x97jai i\xc5\xa1rinkus prezident\xc4\x85 ir i\xc5\xa1nagin\xc4\x97jus visus skundus po m\xc4\x97nesio paleid\xc5\xbeiama._NEWLINE_Komisija nagrin\xc4\x97ja skundus, pateiktus ra\xc5\xa1ytine forma, per dvi savaites nuo \xc4\xafvykio datos. Komisija privalo per 10 dien\xc5\xb3 i\xc5\xa1nagrin\xc4\x97ti skund\xc4\x85. Sprendimus d\xc4\x97l skund\xc5\xb3 priima daugumos balsavimu, kai lygu, lemia pirmininko balsas. Rinkimin\xc4\x97s komisijos sprendimas yra galutinis. Jis negali b\xc5\xabti apskustas Generalin\xc4\x97j asambl\xc4\x97joj.'